Ufahamu

Kwa umbali, Jere alihisi ncha za macho vibandani vilivyozagaa zikimehoma kijiani alikotembelea. Wingu kubwa la uvumbi lilifanya anga kuonekana kama ziwa kubwa lililobwagia chote na yote lilikovunia. Sauti hapa na pale ilisikika na kwa sekunde alidhani kalisikia jina lake katajwa na kisha kufuatiwa na kimya.

Jere alielewa ya kwamba alifananishwa na nduguye Meya aliyekuwa mkashifu, na ambaye hakuyatekeleza matakwa ya Ajmaina waliomchagua na kwa kweli hajulikani mwema na muovu. Dhidi alivyomwonya nduguye kuhusu jambo hilo alikuwa sikio la kufa lisilosikia dawa. Meya aliwaongoza watu kwa ufimbo na yule ambaye alijaribu kuyakashifu matendo yake alipambana ana kwa ana na simba marara.

Alikumbuka wakati mmoja alipomtembelea nduguye kwa lengo la kutetea haki za wafanyikazi jijini. Juhudi zake ziliambulia patupu alipopokea kichapo cha mbwa kwenye kiwambo kile. Dunia mti mkavu kiumbe usiuegemee.

Sheria mpya ilipitishiwa ya kwamba wote waliojaribu kugatua serikali wangekatwa ndimi zao kwa kosa la uchochezi. Jambo hilo lilichochea mgomo wa wafanyakazi jijini huko. Bila shaka, amani haipatikani ila kwa ncha ya upanga.

Hayo yote hayakulainisha moyo wa Firauni huyu na alipohojiwa na wanahabari, alisema kwamba ilikuwa shida iliyosuluhishwa katika sekta ya fedha na wafanyakazi wangeyapata marupurupu yao yote, pindi warejeapo kazini.

Aliendelea kusema ya kwamba jiji lake tukufu lilikuwa miongoni mwa miji iliyoendelea na ikiwa wangekosa kurejea makazini mwao, ikiwa fadhila ya punda ni mashuzi, wote wangepigwa kalamu na wengine wengi waliohitimu kutoka vyuo vikuu waajiriwe.

Jambo hilo lilitia simanzi moyoni mwa Jere kwani alighairi vyema uongozi wa nduguye ungegonga mwamba, iwapo hatua ya dharura isingechukuliwa. Lakini afanyeje na yote aliyohitaji alikuwa tayari kajizatiti kuyatekeleza? Aliamini ya kwamba damu ni nzito kuliko maji lakini moyo wake uliatuliwa na vitendo vyake vya kijuha.

Upendo aliokuwa nao kwake tangu utotoni hadi wakati wa ujana ndio uliomfanya akate kauli kurejea kiamboni pale. Kwa mara hii, hata kama angepokea kichapo kingine ama zaidi apate kukatwa ulimi. Afua ni mbili, kufa na kupona na kwa imani kuu aliamini ya kwamba atafutaye hachoki, akichoka keshapata. Imani hii ndiyo iliyomfikisha mlangoni pale apate kufa na mzaliwa naye.